text: Kohaliku omavalitsuse ülesandeks saab välja selgitada, kas vajadus kallasraja tõkestamiseks on põhjendatud, kas see on otstarbekas ning proportsionaalne, võrreldes igaüheõigusega takistamatult kallasrajal liikuda. Omavalitsus peab arvesse võtma ka veekogu külastatavust ning rekreatiivset tähtsust, kaasates otsuse kujundamisel vajadusel avalikkust.